Държавен вестник, бр. 88, 2023 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  88
5. данни за международно подаване –  
№ и дата на подаване на заявка по Договора 
за патентно коопериране;
6. декларация за приоритет, съдържаща 
данните по чл. 61, ако се претендира такъв с 
подаването на заявката;
7. декларация, че полезният модел съдържа 
класифицирана информация, представляваща 
държавна тайна съгласно чл. 25 от Закона 
за защита на класифицираната информация;
8. опис на документите към заявката;
9. за паралелен полезен модел се декларира 
номерът на подадена заявка за патент, дата на 
подаване и дата на претендирания приоритет 
на заявка за патент;
10. подпис на заявителя или на неговия 
пълномощник, ако е упълномощен такъв;
11. едновременно с подаване на заявката 
съгласно чл. 75ж от ЗПРПМ заявителят може 
да подаде искане за отлагане регистрацията 
на полезния модел за срок до 15 месеца от 
датата на подаването, съответно от датата на 
приоритета.
(3) Когато изобретателите или някой от тях 
не е заявител, към заявлението се прилага и 
декларация за действителните изобретатели, 
съдържаща информацията по чл. 62.
Декларация за приоритет
Чл. 61. (1) Декларацията за приоритет 
по чл. 10, ал. 2, т. 2 е съгласно образец на 
Патентното ведомство и трябва да съдържа 
датата на подаването, държавата и номера на 
заявката, на която се позовава претенцията за 
приоритет. Декларацията може да се направи 
в заявлението за регистрация на полезния 
модел, да се представи като приложение при 
подаването на заявката или след подаването 
є в двумесечен срок.
(2) Когато декларацията е подадена след 
датата на подаване на заявката, тя трябва да 
съдържа освен данните по ал. 1 и:
1. идентификационни данни за заявка-
та – заявителски номер и наименование на 
полезния модел;
2. идентификационни данни за заявителя 
съгласно чл. 4;
3. подпис на заявителя или на пълномощ-
ника, ако е упълномощен такъв.
Декларация за действителните изобретатели
Чл. 62. (1) Декларацията за действителните 
изобретатели е по образец на Патентното ве-
домство и може да се направи в заявлението 
за регистрация на полезен модел или да се 
представи като приложение към заявката.
(2) Декларацията за действителните изоб- 
ретатели съдържа:
1. идентификационни данни за заявка-
та – заявителски номер, ако е известен на 
заявителя, и наименование на полезния модел;
2. идентификационни данни за заявителя 
съгласно чл. 4;
3. основания за придобиване правото на 
заявяване;
4. декларация, че посочените лица са един-
ствените изобретатели;
5. идентификационни данни за изобре-
тателите – името, презимето и фамилията; 
гражданството; постоянен адрес и адрес на 
пребиваване, ако е различен от постоянния 
адрес;
6. подпис на заявителя или на пълномощ-
ника, ако е упълномощен такъв.
Декларация с данни за заявката за патент, ко-
гато заявката за регистрация на полезен модел 
е подадена в съответствие с чл. 75б от ЗПРПМ
Чл. 63. Декларацията е по образец на 
Патентното ведомство и може да се направи 
в заявлението за издаване на патент или да 
се представи като приложение към заявката.
Декларация за микро- и малко/малки предпри-
ятие/предприятия по Закона за малките и 
средните предприятия
Чл. 64. Заявителят декларира, че е юри-
дическо лице, явяващо се микро- или малко 
предприятие по смисъла на Закона за малките 
и средните предприятия, чрез декларация 
за обстоятелства по чл. 3 и 4 от Закона за 
малките и средните предприятия. Деклара-
цията може да се направи в заявлението за 
регистриране на полезен модел или да се 
представи като приложение към заявката 
по образец на Патентното ведомство или в 
съответствие с изискванията на Закона за 
малките и средните предприятия, което ще 
доведе до намаляване на дължимите такси 
по чл. 5, ал. 1 от ЗПРПМ.
Декларация за организация на бюджетна из-
дръжка
Чл. 65. Декларацията, че заявителят е 
организация на бюджетна издръжка е по 
образец на Патентното ведомство и може 
да се направи в заявлението за регистрация 
на полезен модел или да се представи като 
приложение към заявката, което ще доведе 
до намаляване на дължимите такси по чл. 5, 
ал. 1 от ЗПРПМ.
Раздел II
Оформяне на описание, претенции и реферат
Описание на полезния модел
Чл. 66. (1) Описанието трябва да разкрива 
полезния модел достатъчно ясно и пълно, така 
че специалист в областта по чл. 52, ал. 4 да 
може да го осъществи.
(2) Описанието съдържа:
1. наименованието на полезния модел;
2. приложението на полезния модел;